
Μέτρα για την επιτάχυνση του κυβερνητικού 

έργου σε θέματα εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

ΕΠΙΛΟΓΗ ΔΙΕΥΘΥΝΤΩΝ 

ΣΧΟΛΙΚΩΝ ΜΟΝΑΔΩΝ ΚΑΙ Ε.Κ. 

Άρθρο 1 

Τ ροποποιήσεις του ν. 3848/2010 

1 .α) Το πρώτο, δεύτερο και τρίτο εδάφια της παρ. 2 
του άρθρου 11 του ν. 3848/2010 (Α' 71), όπως αντικα- 
ταστάθηκαν με το άρθρο 17 του ν. 4327/2015 (Α' 50), 
αντικαθίστανται ως εξής: 

«Ως Διευθυντές σχολικών μονάδων και Ε.Κ. επιλέγονται 
εκπαιδευτικοί της οικείας βαθμίδας με δεκαετή τουλάχι¬ 
στον εκπαιδευτική υπηρεσία σε αυτήν, οι οποίοι έχουν 
ασκήσει για οκτώ (8) τουλάχιστον έτη διδακτικά καθή¬ 
κοντα στην πρωτοβάθμια ή/και στη δευτεροβάθμια εκ¬ 
παίδευση συνολικά. Από τα ανωτέρω οκτώ (8) έτη άσκη¬ 
σης διδακτικών καθηκόντων, τα τρία (3) τουλάχιστον θα 
πρέπει να έχουν ασκηθεί σε αντίστοιχους με την προς 
κάλυψη θέση τύπους σχολείων της οικείας βαθμίδας, συ¬ 
μπληρώνοντας σε αυτά τουλάχιστον το 50% του υποχρε¬ 
ωτικού τους ωραρίου, με την επιφύλαξη της περίπτωσης 
ζ'της παρούσας παραγράφου. Ειδικά, για τις Σ.Μ.Ε.Α.Ε., 
εκτός των εκπαιδευτικών, μπορούν να επιλέγονται ως 
διευθυντές και μέλη ειδικού εκπαιδευτικού προσωπικού 
(Ε.Ε.Π.) με δεκαετή τουλάχιστον εκπαιδευτική υπηρεσία 
σε Σ.Μ.Ε.Α.Ε. ή ΚΕ.Δ.Δ.Υ. από την οποία τα τρία (3) του¬ 
λάχιστον έτη να έχουν υπηρετηθεί σε αντίστοιχο με την 
προς κάλυψη θέση τύπο Σ.Μ.Ε.Α.Ε.». 


β) Στο τέλοςτηςπερίπτωσηςα'τηςπαρ. 2του άρθρου 
11 του ν. 3848/2010, όπως αντί καταστάθηκε με το άρθρο 
17 του ν. 4327/2015, προστίθεται η φράση «και στην υπ' 
αριθμ. 172260/Ε1/17.10.2016 κοινή υπουργική απόφαση 
(Β' 3391)». 

γ) Στο τέλος της υποπερίπτωσης αα'της περίπτωσης 
γ'τηςπαρ.2 του άρθρου 11 του ν. 3848/2010, όπωςαντι- 
καταστάθηκε με το άρθρο 17 του ν. 4327/2015, προστί¬ 
θενται οι λέξεις «και ΠΕ 34». 

δ) Η υποπερίπτωση ββ'της περίπτωσης δ'της παρ. 2 
του άρθρου 11 του ν. 3848/2010, όπως αντικαταστάθηκε 
με το άρθρο 17 του ν. 4327/2015, αντικαθίσταται ως εξής: 

«ββ) Υποψήφιοι για τις θέσεις Διευθυντών σχολικών 
μονάδων Δευτεροβάθμιας Ε.Α.Ε. (Γυμνάσια Ε.Α.Ε., Λύκεια 
Ε.Α.Ε., Ενιαία Ειδικά Επαγγελματικά Γυμνάσια-Λύκεια ή 
Ειδικά Επαγγελματικά Γυμνάσια ή Ειδικά Επαγγελματικά 
Λύκεια και Ε.Ε.Ε.ΕΚ.), μόνιμοι εκπαιδευτικοί Δευτεροβάθ¬ 
μιας Εκπαίδευσης των κλάδων ΠΕ 01 έως και ΠΕ 20, ΠΕ 
32 και ΠΕ 33, εφόσον έχουν τα προσόντα διορισμού και 
τοποθέτησης σε Σ.Μ.Ε.Α.Ε. και έχουν συμπληρώσει διδα¬ 
κτική υπηρεσία τουλάχιστον τριών (3) ετών σε Σ.Μ.Ε.Α.Ε. 
ή ΚΕ.Δ.Δ.Υ., καθώς και τα μέλη του Ε.Ε.Π.. Επιπλέον και 
μόνο για τις θέσεις Διευθυντών των Ε.Ε.Ε.ΕΚ. υποψήφιοι 
μπορεί να είναι και εκπαιδευτικοί της Πρωτοβάθμιας 
Εκπαίδευσης του κλάδου δασκάλων και εκπαιδευτικοί 
του π.δ. 323/1993, εφόσον πληρούν τις προϋποθέσεις 
της παρούσας παραγράφου. Εκπαιδευτικοί κλάδου δα¬ 
σκάλων με οργανική θέση σε Ε.Ε.Ε.ΕΚ. μπορούν, εφόσον 
πληρούν τις προϋποθέσεις της παραραγράφου 2 του 
άρθρου 11, να υποβάλουν αίτηση υποψηφιότητας και 
για θέση διευθυντή σχολικής μονάδας πρωτοβάθμιας 
εκπαίδευσης.». 

ε) Μετά την υποπερίπτωση ββ'της περίπτωσης δ'της 
παρ. 2 του άρθρου 11 του ν. 3848/2010, όπως αντικατα- 
στάθηκε με το άρθρο 17 του ν. 4327/2015, προστίθεται 
υποπερίπτωση γγ' ως εξής: 

«γγ) Υποψήφιοι για τις θέσεις Διευθυντών Νηπιαγω¬ 
γείων Ε.Α.Ε. μπορεί να είναι εκπαιδευτικοί του κλάδου 
νηπιαγωγών εφόσον έχουν τα προσόντα διορισμού και 
τοποθέτησης σε Σ.Μ.Ε.Α.Ε. και έχουν συμπληρώσει διδα¬ 
κτική υπηρεσία τουλάχιστον τριών (3) ετών σε Σ.Μ.Ε.Α.Ε. 
ή ΚΕ.Δ.Δ.Υ. καθώς και μέλη του Ε.Ε.Π.». 

2. Το τρίτο εδάφιο της παρ. 3 του άρθρου 11, του 
ν. 3848/2010, όπως αντικαταστάθηκε με το άρθρο 17 
του ν. 4327/2015, αντικαθίσταται ως εξής: 

«Ως υποδιευθυντές Ε.Κ., στα οποία ασκούνται διακό¬ 
σιοι πενήντα (250) τουλάχιστον μαθητές και τα οποία 
εξυπηρετούν τουλάχιστον δύο (2) ΕΠΑ.Λ. που λειτουρ¬ 
γούν σε διαφορετικό κύκλο λειτουργίας (πρωινό κύκλο, 
απογευματινό κύκλο, εσπερινό κύκλο), καθώς και ως 
Υπεύθυνοι τομέων Ε.Κ. επιλέγονται εκπαιδευτικοί με 
οκταετή τουλάχιστον διδακτική υπηρεσία, οι οποίοι 
υπηρετούν κατά το χρόνο επιλογής σε σχολική μονάδα, 
η οποία εξυπηρετείται από το Ε.Κ. και δεν έχουν κριθεί 
ως υπεράριθμοι.». 

3. Στο τέλος της παρ. 6 του άρθρου 11 του ν. 3848/2010, 
όπως αντικαταστάθηκε με το άρθρο 17 του ν. 4327/2015, 
προστίθεται η φράση «, καθώς και εκπαιδευτικός που 
έχει απαλλαγεί από τα καθήκοντά του σύμφωνα με την 
περίπτωση β'της παραγράφου 1 του άρθρου 26.». 

4. Το δεύτερο εδάφιο της παρ.7 του άρθρου 11 του 
ν. 3848/2010, όπως αντικαταστάθηκε με το άρθρο 17 
του ν. 4327/2015 , αντικαθίσταται ως εξής: 

«Όπου στις διατάξεις του παρόντος προβλέπεται δι¬ 
δακτική υπηρεσία, λογίζεται: α) η άσκηση διδακτικού 
έργου σε μονάδες πρωτοβάθμιας και δευτεροβάθμιας 
εκπαίδευσης, β) οι άδειες κύησης, λοχείας και ανατροφής 
τέκνου, γ) η διδακτική υπηρεσία σε σχολεία δεύτερης 
ευκαιρίας (Σ.Δ.Ε.), σε δημόσια Ι.Ε.Κ. και σε σχολές Επαγ¬ 
γελματικής Κατάρτισης (Σ.Ε.Κ.), δ) η διδακτική υπηρε¬ 
σία σε Α.Ε.Ι., εφόσον έχει ασκηθεί αυτόνομο διδακτικό 
έργο σύμφωνα με το πρόγραμμα σπουδών για χρονικό 
διάστημα κατ'ελάχιστον έξι (6) μηνών, ε) η υπηρεσία 
υπό την ιδιότητα του σχολικού συμβούλου, του υπεύ¬ 
θυνου περιβαλλοντικής εκπαίδευσης ή αγωγής υγείας 
ή πολιτιστικών θεμάτων στη διεύθυνση εκπαίδευσης, 
του υπεύθυνου Κέντρου Συμβουλευτικής και Προσα¬ 
νατολισμού (ΚΕ.ΣΥ.Π.), Γραφείου Σχολικού Επαγγελμα¬ 
τικού Προσανατολισμού (ΓΡΑ.Σ.Ε.Π.), Γραφείου Συμβου¬ 
λευτικής (ΓΡΑ.ΣΥ.), Εργαστηριακού Κέντρου Φυσικών 
Επιστημών (Ε.Κ.Φ.Ε.), Κέντρου Πληροφορικής και Νέων 
Τεχνολογιών (ΚΕ.ΠΛΗ.ΝΕ.Τ.), Συμβουλευτικού Σταθμού 
Νέων (Σ.Σ.Ν.), Κέντρου Περιβαλλοντικής Εκπαίδευσης 
(Κ.Π.Ε.) και του υπεύθυνου σχολικών βιβλιοθηκών, οι 
οποίες λειτούργησαν στο πλαίσιο του Επιχειρησιακού 
Προγράμματος «Εκπαίδευση και Αρχική Επαγγελματική 
Κατάρτιση» (Ε.Π.Ε.Α.Ε.Κ.).». 

5. α) Το πρώτο εδάφιο της περίπτωσης γ'της παρ. 1 
του άρθρου 12 του ν. 3848/2010, όπως αντικαταστάθηκε 
με την παρ.1 του άρθρου 46 του ν. 4351/2015 (Α' 164), 
αντικαθίσταται ως εξής: 

«γ) Η συμβολή του υποψηφίου στο εκπαιδευτικό έργο, 
όπως προκύπτει από τις θέσεις στις οποίες έχει υπηρε¬ 
τήσει, καθώς και η προσωπικότητα και η γενική συγκρό¬ 
τηση του υποψηφίου που αποτιμώνται πρώτον στην 


περίπτωση των υποψηφίων διευθυντών σχολικών μο¬ 
νάδων και Ε.Κ. κατά την προφορική συνέντευξη ενώπιον 
των οικείων περιφερειακών υπηρεσιακών συμβουλίων 
της παραγράφου 13 του άρθρου 16 και δεύτερον στην 
περίπτωση των υποψηφίων υποδιευθυντών σχολικών 
μονάδων και Ε.Κ. και υποψηφίων υπευθύνων τομέων Ε.Κ. 
κατά τη σχετική διαδικασία διατύπωσης γνώμης από τον 
οικείο σύλλογο διδασκόντων.». 

β) Το δεύτερο εδάφιο της παρ. 2 του άρθρου 12 του 
ν. 3848/2010, όπως αντικαταστάθηκε με την παρ. 2 του 
άρθρου 46 του ν. 4351/2015, αντικαθίσταται ως εξής: 

«Το σύνολο των μονάδων για τους υποψηφίους Διευ¬ 
θυντές σχολικών μονάδων Πρωτοβάθμιας Εκπαίδευσης 
ανέρχεται σε τριάντα τρεις (33), το σύνολο των μονάδων 
για τους υποψηφίους Διευθυντές σχολικών μονάδων 
Δευτεροβάθμιας Εκπαίδευσης και Ε.Κ. ανέρχεται σε τρι¬ 
άντα μία (31), το σύνολο των μονάδων για τους υποψη¬ 
φίους διευθυντές πρωτοβάθμιας εκπαίδευσης ανέρχεται 
σε πενήντα τέσσερις (54) και το σύνολο των μονάδων για 
τους υποψηφίους διευθυντές δευτεροβάθμιας εκπαίδευ¬ 
σης ανέρχεται σε πενήντα δύο (52).». 

6.α) Στο πρώτο εδάφιο της παρ. 2 του άρθρου 14 του 
ν. 3848/2010, όπως αντικαταστάθηκε με το άρθρο 19 
του ν. 4327/2015, η φράση «με 9 έως 11 μονάδες κατ' 
ανώτατο όριο» αντικαθίσταται από τη φράση «με δέκα 
(10) έως δώδεκα (12) μονάδες κατ' ανώτατο όριο». 

β) Η περίπτωση α' της παρ. 2 του άρθρου 14 του 
ν. 3848/2010, όπως αντικαταστάθηκε με το άρθρο 19 
του ν. 4327/2015, αντικαθίσταται ως εξής: 

«α) Διδακτορικό δίπλωμα: 4 μονάδες και μεταπτυχι¬ 
ακός τίτλος σπουδών: 2,5 μονάδες. Σε περίπτωση που 
ο υποψήφιος κατέχει διδακτορικό δίπλωμα και μετα¬ 
πτυχιακό τίτλο σπουδών λαμβάνει κατά ανώτατο όριο 5 
μονάδες. Διδακτορικό δίπλωμα ή μεταπτυχιακός τίτλος 
σπουδών που ήταν αναγκαίο προσόν για το διορισμό 
δεν μοριοδοτείται. Η κατοχή δεύτερου μεταπτυχιακού 
ή διδακτορικού τίτλου σπουδών δεν μοριοδοτείται επι- 
προσθέτως.». 

γ) Η περίπτωση γ'της παρ. 2 του άρθρου 14 του 
ν. 3848/2010, όπως αντικαταστάθηκε με το άρθρο 19 
του ν. 4327/2015, αντικαθίσταται ως εξής: 

«γ) Δεύτερο πτυχίο πανεπιστημίου ή Τ.Ε.Ι.: 1,5 μονάδες 
εφόσον δεν ήταν αναγκαίο προσόν για το διορισμό.». 

δ) Η περίπτωση ε'της παρ.2 του άρθρου 14 του 
ν. 3848/2010, όπως αντικαταστάθηκε με το άρθρο 19 
του ν. 4327/2015 , αντικαθίσταται ως εξής: 

«ε) Βεβαίωση ή πιστοποιητικό ετήσιας επιμόρφωσης 
σε Σ.Ε.Λ.Μ.Ε., Σ.Ε.Λ.Δ.Ε., Α.Σ.Π ΑΙ.Τ.Ε. / Σ.Ε.Λ.Ε.Τ.Ε. και Α.Ε.Ι., 
εφόσον δεν ήταν αναγκαίο προσόν για το διορισμό: 0,5 
μονάδα. Αν ο υποψήφιος έχει περισσότερα πιστοποιητι¬ 
κά ή βεβαιώσεις ετήσιας επιμόρφωσης μοριοδοτούνται 
αθροιστικά έως δυο (2) πιστοποιητικά ή βεβαιώσεις με 
ανώτατο όριο τη μία (1) μονάδα». 

ε) Η περίπτωση ζ' της παρ. 2 του άρθρου 14 του 
ν. 3848/2010, όπως αντικαταστάθηκε με το άρθρο 19 
του ν. 4327/2015, αντικαθίσταται ως εξής: 

«ζ) Πιστοποιημένη γνώση μίας ξένης γλώσσας με τίτλο 
επιπέδου Β2:0,8 μονάδες.». 

στ) Η παρ. 3 του άρθρου 14 του ν. 3848/2010, όπως 
αντικαταστάθηκε με το άρθρο 19 του ν. 4327/2015, αντι¬ 
καθίσταται ως εξής: 

«3. Το κριτήριο της υπηρεσιακής κατάστασης, καθο- 
δηγητικής και διοικητικής εμπειρίας αποτιμάται με έως 
δεκατρείς (13) μονάδες κατ' ανώτατο όριο για τους διευ¬ 
θυντές σχολικών μονάδων και Ε.Κ. και με έως δεκατέσσε¬ 
ρις (14) μονάδες κατ' ανώτατο όριο για τους διευθυντές 
εκπαίδευσης, οι οποίες κατανέμονται ως εξής: 

α) Υπηρεσιακή κατάσταση: 10 μονάδες κατ'ανώτατο 
όριο. 

Οι μονάδες αυτές υπολογίζονται με βάση τη διδακτική 
υπηρεσία αποτιμώμενη με 1 μονάδα για κάθε έτος πέραν 
του χρόνου που αποτελεί προϋπόθεση για τη συμμετοχή 
στη διαδικασία επιλογής Διευθυντών Εκπαίδευσης και 
Διευθυντών σχολικών μονάδων ή Ε.Κ.. Για τους υποψη¬ 
φίους Διευθυντές των Σ.Μ.Ε.Α.Ε. που είναι μέλη Ε.Ε.Π. 
οι μονάδες υπολογίζονται με βάση την εκπαιδευτική 
υπηρεσία σε Σ.Μ.Ε.Α.Ε. ή ΚΕ.Δ.Δ.Υ. αποτιμώμενη με μία 
μονάδα για κάθε έτος πέραν των οκτώ (8). Ειδικά η δι¬ 
δακτική υπηρεσία σε Α.Ε.Ι. άνω των έξι (6) μηνών, απο- 
τιμάται συνολικά με κατ'ανώτατο όριο 1 μονάδα, ενώ η 
διδακτική υπηρεσία υπό την ιδιότητα του σχολικού συμ¬ 
βούλου, του υπεύθυνου περιβαλλοντικής εκπαίδευσης 
ή αγωγής υγείας ή πολιτιστικών θεμάτων στη διεύθυνση 
εκπαίδευσης, του υπεύθυνου Κέντρου Συμβουλευτικής 
και Προσανατολισμού (ΚΕ.ΣΥ.Π.), Γραφείου Σχολικού 
Επαγγελματικού Προσανατολισμού (ΓΡΑ.Σ.Ε.Π.), Γραφεί¬ 
ου Συμβουλευτικής (ΓΡΑ.ΣΥ.), Εργαστηριακού Κέντρου 
Φυσικών Επιστημών (Ε.Κ.Φ.Ε.), Κέντρου Πληροφορικής 
και Νέων Τεχνολογιών (ΚΕ.ΠΛΗ.ΝΕ.Τ.), Συμβουλευτικού 
Σταθμού Νέων (Σ.Σ.Ν.), Κέντρου Περιβαλλοντικής Εκ¬ 
παίδευσης (Κ.Π.Ε.) και του υπεύθυνου σχολικών βιβλι¬ 
οθηκών, οι οποίες λειτούργησαν στο πλαίσιο του Επι¬ 
χειρησιακού Προγράμματος «Εκπαίδευση και Αρχική 
Επαγγελματική Κατάρτιση» (Ε.Π.Ε.Α.Ε.Κ.) αποτιμάται με 
μία μονάδα για κάδε έτος και συνολικά με κατ'ανώτατο 
όριο δύο (2) μονάδες. 

β) Διοικητική και καθοδηγητική εμπειρία: 3 μονάδες 
κατ'ανώτατο όριο για τους Διευθυντές Σχολικών Μονά¬ 
δων και 4 μονάδες κατ' ανώτατο όριο για τους Διευθυ¬ 
ντές Εκπαίδευσης. 

Ειδικότερα: 

αα) Άσκηση καθηκόντων περιφερειακού διευθυντή 
εκπαίδευσης, σχολικού συμβούλου, διευθυντή εκπαίδευ¬ 
σης ή προϊσταμένου γραφείου εκπαίδευσης, συντονιστή 
εκπαίδευσης, προϊσταμένου ΚΕ.Δ.Δ.Υ. ή αναπληρωτή 
προϊσταμένου ΚΕ.Δ.Δ.Υ., Διευθυντή σχολικής μονάδας ή 
Σ.Ε.Κ. (Σχολικά Εργαστηριακά Κέντρα) ή Ε.Κ., Διευθυντή 
σε σχολεία δεύτερης ευκαιρίας (Σ.Δ.Ε.), Διευθυντή σε 
Δημόσια Ι.Ε.Κ. και Διευθυντή σε Σχολές Επαγγελματικής 
Κατάρτισης (Σ.Ε.Κ.): 0,5 μονάδες για κάθε έτος. Η άσκη¬ 
ση καθηκόντων για κάθε θέση του παρόντος εδαφίου 
αποτιμάται με 2,5 μονάδες κατ' ανώτατο όριο για τους 
Διευθυντές σχολικών μονάδων και 3,5 μονάδες κατ'ανώ¬ 
τατο όριο για τους Διευθυντές Εκπαίδευσης. 

Άσκηση καθηκόντων προϊσταμένου σχολικής μονά¬ 
δας, προϊσταμένου τμήματος εκπαιδευτικών θεμάτων 


διεύθυνσης εκπαίδευσης, υποδιευθυντή σχολικής μο¬ 
νάδας, Σ.Ε.Κ. ή Ε.Κ., υποδιευθυντή σε σχολεία δεύτερης 
ευκαιρίας (Σ.Δ.Ε.) σε Δημόσια Ι.Ε.Κ. και σε Σχολές Επαγ¬ 
γελματικής Κατάρτισης (Σ.Ε.Κ.), Υπευθύνου Τομέα Σ.Ε.Κ. 
ή Ε.Κ.: 0,40 μονάδα για κάθε έτος. Η άσκηση καθηκόντων 
για κάθε θέση του παρόντος εδαφίου αποτιμάται με δύο 
(2) μονάδες κατ'ανώτατο όριο. 

Άσκηση καθηκόντων υπευθύνου περιβαλλοντικής εκ¬ 
παίδευσης ή αγωγής υγείας ή πολιτιστικών θεμάτων στη 
διεύθυνση εκπαίδευσης, υπευθύνου Κέντρου Συμβου¬ 
λευτικής και Προσανατολισμού (ΚΕ.ΣΥ.Π.), Γραφείου Σχο¬ 
λικού Επαγγελματικού Προσανατολισμού (ΓΡΑ.Σ.Ε.Π.), 
Γραφείου Συμβουλευτικής (ΓΡΑ.ΣΥ.), Εργαστηριακού 
Κέντρου Φυσικών Επιστημών (Ε.Κ.Φ.Ε.), Κέντρου Πλη¬ 
ροφορικής και Νέων Τεχνολογιών (ΠΛΗ.ΝΕ.Τ.), Συμβου¬ 
λευτικού Σταθμού Νέων (Σ.Σ.Ν.), Κέντρου Περιβαλλο¬ 
ντικής Εκπαίδευσης (Κ.Π.Ε.) και υπεύθυνοι σχολικών 
βιβλιοθηκών, οι οποίες λειτούργησαν στο πλαίσιο του 
Επιχειρησιακού Προγράμματος «Εκπαίδευση και Αρχική 
Επαγγελματική Κατάρτιση» (Ε.Π.Ε.Α.Ε.Κ.): 0,25 μονάδες 
για κάθε έτος. Η άσκηση καθηκόντων για κάθε θέση του 
παρόντος εδαφίου αποτιμάται με μία (1) μονάδα κατ' 
ανώτατο όριο. 

Η άσκηση καθηκόντων σε περισσότερες από μία θέ¬ 
σεις από αυτές που περιγράφονται στα προηγούμενα 
τρία εδάφια μοριοδοτείται αθροιστικά, με 2,5 μονάδες 
κατ'ανώτατο όριο για τους διευθυντές σχολικών μονά¬ 
δων και 3,5 μονάδες κατ'ανώτατο όριο για τους Διευθυ¬ 
ντές Εκπαίδευσης. 

ββ) Συμμετοχή σε κεντρικά, ανώτερα περιφερειακά 
και περιφερειακά υπηρεσιακά συμβούλια ή σε συμβού¬ 
λια επιλογής στελεχών, ως αιρετό μέλος: 0,25 μονάδες 
για κάθε έτος και μέχρι 0,5 μονάδα κατ' ανώτατο όριο. 
Παράλληλη συμμετοχή σε περισσότερα συμβούλια το 
ίδιο χρονικό διάστημα δεν μοριοδοτείται αθροιστικά. Σε 
περίπτωση παράλληλης άσκησης καθηκόντων σε θέσεις 
της προηγούμενης περίπτωσης αα' δεν υπολογίζονται 
μονάδες από συμμετοχή σε υπηρεσιακά συμβούλια ή 
σε συμβούλια επιλογής στελεχών. Για τη μοριοδότηση 
των αναπληρωματικών αιρετών μελών των συμβουλί¬ 
ων απαιτείται συμμετοχή τους σε πέντε (5) τουλάχιστον 
συνεδριάσεις ανά έτος. 

γγ) Τα κριτήρια επιλογής για τους προϊσταμένους 
ΚΕ.Δ.Δ.Υ. αποτιμώνται όπως και για τους Διευθυντές 
Πρωτοβάθμιας Εκπαίδευσης. 

γ) Για την εφαρμογή των παραπάνω περιπτώσεων α' 
και β', χρόνος διδακτικής υπηρεσίας των εκπαιδευτικών 
ή εκπαιδευτικής εμπειρίας για το Ε.Ε.Π. ή καθοδηγητικής 
ή διοικητικής εμπειρίας βραχύτερης του έτους μοριοδο- 
τείται με το ένα τέταρτο (1/4) της αντίστοιχης ετήσιας 
μοριοδότησης για κάθε τρίμηνο. Χρόνος μικρότερος του 
τριμήνου δεν υπολογίζεται.». 

ζ) Η περίπτωση α' της παρ. 4 του άρθρου 14 του 
ν. 3848/2010, όπως τροποποιήθηκε με την παρ. 4Α του 
άρθρου 46 του ν. 4351/2015, αντικαθίσταται ως εξής: 

«α) Για τους υποψηφίους Διευθυντές σχολικών μονά¬ 
δων και Ε.Κ.: οκτώ (8) μονάδες κατ'ανώτατο όριο.Το κρι¬ 
τήριο αυτό αποτιμάται με συνέντευξη των υποψηφίων 

από τα οικεία περιφερειακά υπηρεσιακά συμβούλια της 
παραγράφου 13τουάρθρου 16. Γιατη μοριοδότησητης 
συνέντευξης τα συμβούλια συνεκτιμούν τα στοιχεία του 
υπη ρεσιακού φακέλου των υποψηφίων, τα στοιχεία του 
φακέλου υποψηφιότητάς τους, καθώς και τη γνώμη των 
συνυπηρετούντων μόνιμων εκπαιδευτικών. 

Η γνώμη των συνυπηρετούντων μόνιμων εκπαιδευτι¬ 
κών παρέχεται ως ακολούθως: αα) στην περίπτωση των 
υποψηφίων υπηρετούντων κατά το χρόνο επιλογής σε 
θέση διευθυντή ή υποδιευθυντή σχολικών μονάδων ή 
Ε.Κ. και υπευθύνου τομέα Ε.Κ. ή προϊσταμένου ΚΕ.Δ.Δ.Υ. 
της ελληνικής επικράτειας, ύστερα από επιλογή ή ανα- 
πλήρωση, η γνώμη παρέχεται από τους μόνιμους εκπαι¬ 
δευτικούς και μέλη Ε.Ε.Π. και Ε.Β.Π. που είναι μέλη του 
συλλόγου διδασκόντων της σχολικής μονάδας ή Ε.Κ. ή 
μέλη του συλλόγου προσωπικού του ΚΕ.Δ.Δ.Υ., όπου οι 
υποψήφιοι έχουν κάποια από τις ανωτέρω θέσεις ευθύ¬ 
νης, ββ) αν οι υποψήφιοι δεν υπηρετούν κατά το χρόνο 
επιλογής σε μία από τις προβλεπόμενες στην υποπερί¬ 
πτωση αα'θέσεις ευθύνης, υπηρετούν ωστόσο σε σχολι¬ 
κή μονάδα ή Ε.Κ. ή ΚΕ.Δ.Δ.Υ. της ελληνικής επικράτειας, 
η γνώμη παρέχεται από τους μόνιμους εκπαιδευτικούς 
και μέλη Ε.Ε.Π. και Ε.Β.Π. που είναι μέλη του συλλόγου 
διδασκόντων της σχολικής μονάδας ή Ε.Κ. ή μέλη του 
συλλόγου προσωπικού του ΚΕ.Δ.Δ.Υ., όπου ο υποψήφιος 
υπηρετεί κατά το χρόνο επιλογής. 

Η γνώμη των ανωτέρω συνυπηρετούντων μόνιμων 
εκπαιδευτικών, Ε.Ε.Π. και Ε.Β.Π. διατυπώνεται επί συγκε¬ 
κριμένων ερωτήσεων αποτίμησης του κριτηρίου της 
συμβολής στο εκπαιδευτικό έργο, της προσωπικότητας 
και της γενικότερης συγκρότησης του υποψηφίου, οι 
οποίες αναγράφονται σε φύλλα αποτίμησης του κριτη¬ 
ρίου αυτού. Οι ερωτήσεις αφορούν στη συνεργατικότη- 
τα που επιδεικνύει ο υποψήφιος, στη συνεισφορά του 
γιατη δημιουργία κατάλληλου παιδαγωγικού κλίματος, 
στη συμμετοχή του στο σχεδίασμά και στην υλοποίη¬ 
ση δράσεων, καθώς και στις ικανότητες διοίκησης ή/ 
και στις ικανότητες οργάνωσης εκπαιδευτικών ή παιδα¬ 
γωγικών δράσεων. Οι ανωτέρω μόνιμοι εκπαιδευτικοί, 
Ε.Ε.Π. και Ε.Β.Π. συνέρχονται σε ειδική συνεδρίαση και 
διατυπώνουν αυθημερόν τη σχετική κρίση τους για κάθε 
υποψήφιο σε αιτιολογημένο πρακτικό που συντάσσεται 
για το σκοπό αυτόν. Στη συνεδρίαση αυτή δεν μετέχουν 
οι υποψήφιοι, ούτε οι σύζυγοι ή οι συγγενείς τους έως 
τρίτου βαθμού και προεδρεύει ο αρχαιότερος εκπαιδευ¬ 
τικός, ο οποίος υποδεικνύεται από την οικεία Διεύθυνση 
Εκπαίδευσης. Την ίδια μέρα αποστέλλεται το σχετικό 
πρακτικό στη Διεύθυνση Εκπαίδευσης και στη συνέχεια 
αυτό κοινοποιείται στον ενδιαφερόμενο. 

Το συμβούλιο επιλογής δύναται με ομόφωνη και πλή¬ 
ρως αιτιολογημένη απόφαση να αποκλείσει από την πε¬ 
ραιτέρω διαδικασία υποψήφιο που από τη συνέντευξη 
διαπιστώνεται ότι δεν είναι κατάλληλος για την άσκηση 
των καθηκόντων του διευθυντή σχολικής μονάδας ή Ε.Κ.. 

Η συνέντευξη ενώπιον του συμβουλίου επιλογής 
μαγνητοφωνείται προς διασφάλιση της διαφάνειας. Εν 
τέλει, συντάσσεται πρακτικό στο οποίο καταγράφονται, 


συνοπτικά, οι γνώμες που σχημάτισαν τα μέλη του συμ¬ 
βουλίου για έκαστο των υποψηφίων ως αποτέλεσμα της 
συνέντευξης.». 

7.α) Στο τέλος της παρ. 1 του άρθρου 18 του 
ν. 3848/2010, όπως τροποποιήθηκε με την παρ.7Α του 
άρθρου 46 του ν. 4351/2015, προστίθεται τρίτο εδάφιο 
ως εξής: 

«Στο φάκελο υποψηφιότητας που υποβάλλεται από 
τους υποψηφίους διευθυντές σχολικών μονάδων και Ε.Κ. 
κατατίθενται επιπλέον αναλυτικό βιογραφικό σημείωμα 
και παραστατικά (αντίγραφα, βεβαιώσεις) προσόντων 
των υποψηφίων που δεν μοριοδοτούνται και που κατά 
την κρίση τους έχουν συμβάλει στην επαγγελματική τους 
ανάπτυξη και θα συντείνουν ουσιωδώς στη βέλτιστη 
εκπλήρωση των καθηκόντων τους, όπως άλλες σπου¬ 
δές, επιμόρφωση και μετεκπαίδευση, οργάνωση εκ¬ 
παιδευτικών συνεδρίων, σεμιναρίων και εκπαιδευτικών 
προγραμμάτων ή συμμετοχή σε αυτά με την ιδιότητα 
του εισηγητή, του μέλους της επιστημονικής ομάδας 
ή του επιμορφωτή, συγγραφικό και ερευνητικό έργο, 
πρωτοβουλίες σε σχέση με το εκπαιδευτικό έργο, υλο¬ 
ποίηση εκπαιδευτικών προγραμμάτων και εφαρμογή 
καινοτομιών σχετική με την εκπαίδευση, διοικητική ή 
καθοδηγητική εμπειρία, συμμετοχή σε συμβούλια, επι¬ 
τροπές ή ομάδες εργασίας και σε όργανα διοίκησης επι¬ 
στημονικών και εκπαιδευτικών οργανώσεων, ανάληψη 
κοινωνικής δράσης και συμμετοχή στα κοινά καθώς και 
επίσημες διακρίσεις.». 

β) Η περίπτωση α' της παρ. 4 του άρθρου 18 του 
ν. 3848/2010, όπως αντικαταστάθηκε με το άρθρο 22 
του ν. 327/2015, αντικαθίσταται ως εξής: 

«α) Οι υποψήφιοι διευθυντές σχολικών μονάδων και 
Ε.Κ. για τις θέσεις του συνόλου των σχολικών μονάδων ή 
Ε.Κ. της Διεύθυνσης Εκπαίδευσης όπου ανήκουν οργανι¬ 
κά ή όπου ανήκει η σχολική μονάδα ή Ε.Κ. όπου υπηρε¬ 
τούν κατά το χρόνο υποβολής της αίτησης. Εκπαιδευτι¬ 
κοί που έχουν ολοκληρώσει δύο (2) συνεχόμενες θητείες 
πλήρων διδακτικών ετών που προηγούνται της επιλογής 
στην ίδια θέση διευθυντή σχολικής μονάδας ή Ε.Κ., με 
επιλογή ή αναπλήρωση, δεν επιτρέπεται να υποβάλουν 
αίτηση υποψηφιότητας για τη θέση του σχολείου ή Ε.Κ. 
όπου υπηρετούν αλλά δύνανται να υποβάλουν αίτηση 
σε οποιοδήποτε άλλο. Ομοίως δεν επιτρέπεται να υπο¬ 
βάλουν αίτηση υποψηφιότητας εκπαιδευτικοί, οι οποίοι 
συμπληρώνουν κατά τη διάρκεια του επόμενου της επι¬ 
λογής έτους συνολική πραγματική συντάξιμη υπηρεσία, 
καθώς και το όριο ηλικίας για υποχρεωτική αποχώρηση 
από την υπηρεσία. Σε κάθε περίπτωση, ο επιλεγείς διευ¬ 
θυντής σχολικής μονάδας θα πρέπει να συμπληρώνει 
το υποχρεωτικό ωράριο της θέσης του διευθυντή στη 
σχολική μονάδα ή το Ε.Κ. που έχει επιλεγεί.». 

γ) Στο πρώτο εδάφιο της περίπτωσης στ'της παρ. 4 του 
άρθρου 18 του ν. 3848/2010, όπως αντικαταστάθηκε με 
το άρθρο 22 του ν. 4327/2015, οι λέξεις «για τις αντίστοι¬ 
χες θέσεις στα Ε.Κ.» αντικαθίστανται με τις λέξεις «για τις 
αντίστοιχες θέσεις σε Ε.Κ.». 

δ) Η παρ. 5 του άρθρου 18 του ν. 3848/2010, όπως 
αντικαταστάθηκε με το άρθρο 22 του ν. 4327/2015, αντι¬ 
καθίσταται ως εξής: 

«5. Με απόφαση του Υπουργού Παιδείας, Έρευνας και 
Θρησκευμάτων καθορίζονται: α) Ο χρόνος υποβολής 
αιτήσεων των υποψήφιων Διευθυντών Εκπαίδευσης, των 
Διευθυντών σχολικών μονάδων ή Ε.Κ., των Προϊσταμέ¬ 
νων νηπιαγωγείων και των Προϊσταμένων δημοτικών 
σχολείων, β) η διαδικασία υποβολής των αιτήσεων όλων 
των υποψήφιων στελεχών της εκπαίδευσης και τα υπο- 
βλητέα δικαιολογητικά, γ) ο τύπος και ο τρόπος τήρησης 
των πρακτικών, καθώς και κάθε θέμα σχετικό με τη δι¬ 
αδικασία και τον τρόπο διεξαγωγής των συνεντεύξεων 
των υποψηφίων διευθυντών σχολικών μονάδων και Ε.Κ., 
καθώς και των υποψηφίων διευθυντών εκπαίδευσης, 
δ) ο τύπος και το περιεχόμενο των φύλλων αποτίμησης 
του κριτηρίου της συμβολής στο εκπαιδευτικό έργο, της 
προσωπικότητας και της γενικότερης συγκρότησης των 
υποψηφίων διευθυντών σχολικών μονάδων και Ε.Κ., ε) 
ειδικότερα θέματα σχετικά με τη διαδικασία διατύπωσης 
της γνώμης των μόνιμων εκπαιδευτικών και μελών Ε.Ε.Π. 
και Ε.Β.Π. κατά την επιλογή των διευθυντών σχολικών 
μονάδων και Ε.Κ., και ιδίως θέματα σχετικά με τη διε¬ 
ξαγωγή της συνεδρίασης, τον τύπο και το περιεχόμενο 
του σχετικού πρακτικού, τον τρόπο κοινοποίησής του 
στον υποψήφιο και της αποστολής του στην οικεία δι¬ 
εύθυνση εκπαίδευσης, στ) η προθεσμία κατάρτισης από 
τις Διευθύνσεις Εκπαίδευσης του προσωρινού ενιαίου 
αξιολογικού πίνακα υποψηφίων διευθυντών σχολικών 
μονάδων και Ε.Κ. και η προθεσμία έκδοσης απόφασης 
επί των ενστάσεων των υποψηφίων διευθυντών εκπαί¬ 
δευσης, καθώς και των υποψηφίων διευθυντών σχολι¬ 
κών μονάδων και Ε.Κ., ζ) οι λεπτομέρειες διεξαγωγής των 
διαδικασιών επιλογής όλων των στελεχών εκπαίδευσης, 
καθώς και κάθε άλλο σχετικό θέμα. Για τη ρύθμιση των 
θεμάτων της περίπτωσης δ' η υπουργική απόφαση εκδί- 
δεται ύστερα από γνώμη του Ινστιτούτου Εκπαιδευτικής 
Πολιτικής (Ι.Ε.Π.).». 

8. Το άρθρο 21 του ν. 3848/2010, όπως αντικαταστά- 
θηκε με το άρθρο 24 του ν. 4327/2015, αντικαθίσταται 
ως εξής: 

«Άρθρο 21 

Κρίση και επιλογή διευθυντών 

σχολικών μονάδων και Ε.Κ. 

1. Οι Διευθύνσεις Πρωτοβάθμιας και Δευτεροβάθμιας 
Εκπαίδευσης καταρτίζουν προσωρινό ενιαίο αξιολογικό 
πίνακα υποψηφίων διευθυντών σχολικών μονάδων και 
Ε.Κ. της οικείας Διεύθυνσης Εκπαίδευσης, στον οποίο 
εντάσσεται το σύνολο των υποψηφίων που υπέβαλαν 
αίτηση, με βάση το σύνολο των μορίων που προκύπτουν 
από την αποτίμηση των κριτηρίων των παραγράφων 2 
και 3 του άρθρου 14, με ειδική μνεία των υποψηφίων 
που δεν πληρούν τις προϋποθέσεις επιλογής. 

2. Οι καταρτιζόμενοι πίνακες αναρτώνται στις Διευθύν¬ 
σεις Εκπαίδευσης. Οι υποψήφιοι μπορούν να υποβάλουν 
εγγράφως ένσταση στο οικείο Π.Υ.Σ.Π.Ε. ή Π.Υ.Σ.Δ.Ε. της 
παραγράφου 13 του άρθρου 16 εντός τριών (3) ημερών 
απάτην ανάρτησή τους.Το συμβούλιο αποφαίνεται αιτι¬ 
ολογημένα επί αυτών και ανασυντάσσει, κατά περίπτω¬ 
ση, τους πίνακες. 


3. Στη συνέχεια, το οικείο Π.Υ.Σ.Π.Ε. ή Π.Υ.Σ.Δ.Ε. της 
παραγράφου 13 του άρθρου 16 καλεί σε συνέντευξη 
τους υποψηφίους, προς αποτίμηση του κριτηρίου της 
συμβολής του υποψηφίου στο εκπαιδευτικό έργο, της 
προσωπικότητας και της γενικής συγκρότησης και συ¬ 
ντάσσει σχετικό αιτιολογημένο πρακτικό, σύμφωνα με 
την περίπτωση α'της παραγράφου 4 του άρθρου 14. 

Κατόπιν, το συμβούλιο προβαίνει σε αξιολογική κα¬ 
τάταξη των υποψηφίων με βάση το σύνολο των μορίων 
που προκύπτουν από την αποτίμηση των κριτηρίων των 
παραγράφων 2,3 και 4 του άρθρου 14 και καταρτίζει τον 
τελικό ενιαίο αξιολογικό πίνακα υποψηφίων διευθυντών 
σχολικών μονάδων και Ε.Κ. της οικείας Διεύθυνσης Εκ¬ 
παίδευσης. 

4. Σε περίπτωση συγκέντρωσης συνολικά ίσου αριθ¬ 
μού μονάδων, προηγείται στον τελικό αξιολογικό πίνα¬ 
κα της παραγράφου 3 ο υποψήφιος που συγκεντρώνει 
περισσότερες μονάδες στα εξής κριτήρια κατά την ακό¬ 
λουθη ιεράρχηση: α) συμβολή στο εκπαιδευτικό έργο, 
προσωπικότητα και γενική συγκρότηση, β) υπηρεσιακή 
κατάσταση, καθοδηγητική και διοικητική εμπειρία, και γ) 
επιστημονική-παιδαγωγική συγκρότηση και κατάρτιση. 

5. Οι τελικοί ενιαίοι αξιολογικοί πίνακες αναρτώνται 
στις Διευθύνσεις Εκπαίδευσης. Οι υποψήφιοι μπορούν 
να υποβάλουν εγγράφως ένσταση κατά αυτών στο οι¬ 
κείο Π.Υ.Σ.Π.Ε. ή Π.Υ.Σ.Δ.Ε., εντός τριών (3) ημερών από 
την ανάρτησή τους. Το συμβούλιο αποφαίνεται αιτιο¬ 
λογημένα επί αυτών, σύμφωνα με το τελευταίο εδάφιο 
της περίπτωσης α'της παραγράφου 4 του άρθρου 14 και 
ανασυντάσσει, κατά περίπτωση, τους πίνακες. 

6. Ύστερα από τον έλεγχο των ενστάσεων, οι τελικοί 
ενιαίοι αξιολογικοί πίνακες υποβάλλονται προς κύρωση 
στον οικείο περιφερειακό διευθυντή εκπαίδευσης και 
ισχύουν μέχρι τη λήξη της θητείας, που προβλέπεται 
στο άρθρο 25. Κατόπιν, καλούνται οι υποψήφιοι να δη¬ 
λώσουν τις σχολικές μονάδες ή Ε.Κ. όπου επιθυμούν να 
τοποθετηθούν, με σειρά προτίμησης. 

Στη συνέχεια, το οικείο Π.Υ.Σ.Π.Ε. ή Π.Υ.Σ.Δ.Ε. προτείνει 
στον αρμόδιο Περιφερειακό Διευθυντή Εκπαίδευσης την 
τοποθέτηση των υποψηφίων σε κενές θέσεις διευθυντών 
σχολικών μονάδων και Ε.Κ., με βάση τη σειρά εγγραφής 
τους στον τελικό ενιαίο αξιολογικό πίνακα επιλογής και 
τις δηλωθείσες προτιμήσεις.». 

9. Η παρ. 2 του άρθρου 24 του ν. 3484/2010 , όπως 
αντικαταστάθηκε μετο άρθρο 26 του ν. 4327/2015, αντι¬ 
καθίσταται ως εξής: 

«2. Η τοποθέτηση σε κενές και κενούμενες θέσεις δι¬ 
ευθυντών σχολικών μονάδων και Ε.Κ. γίνεται με απόφα¬ 
ση του οικείου περιφερειακού διευθυντή εκπαίδευσης, 
ύστερα από πρόταση του οικείου Π.Υ.Σ.Π.Ε. ή Π.Υ.Σ.Δ.Ε. 
σύμφωνα με την παράγραφο 6 του άρθρου 21. 

Οι τοποθετηθέντες σε θέση διευθυντή σχολικής μονά¬ 
δας ή Ε.Κ. με την έκδοση της σχετικής απόφασης διαγρά¬ 
φονται από τον τελικό ενιαίο αξιολογικό πίνακα επιλογής 
και απαλλάσσονται αυτοδικαίως από τα καθήκοντα στε¬ 
λέχους εκπαίδευσης που τυχόν ασκούν. 

Σε περίπτωση μη υποβολής υποψηφιοτήτων σε κά¬ 
ποιες σχολικές μονάδες τοποθετούνται, εφόσον εκ νέου 

το δηλώσουν, υποψήφιοι που δεν έχουν τοποθετηθεί 
κατά τη σειρά εγγραφής τους στον πίνακα. Για το σκοπό 
αυτόν καλούνται να υποβάλουν νέα δήλωση προτίμησης. 

Αν μετά το πέρας της διαδικασίας των προηγούμενων 
εδαφίων παραμένουν κενές θέσεις, οι θέσεις αυτές προ¬ 
κηρύσσονται εκ νέου και μπορούν γι' αυτές να υποβά¬ 
λουν υποψηφιότητα εκπαιδευτικοί με μικρότερο χρόνο 
υπηρεσίας από τον προβλεπόμενο στο άρθρο 11.» 

10.Το άρθρο 25 του ν. 3484/2010, όπως αντικαταστά- 
θηκε με το άρθρο 27 του ν. 4327/2015, αντικαθίσταται 
ως εξής: 

«Άρθρο 25 

Θητεία στελεχών και ανάληψη υπηρεσίας 

Η επιλογή και τοποθέτηση των στελεχών της δημόσιας 
εκπαίδευσης γίνεται για τριετή θητεία, η οποία ξεκινά 
με την τοποθέτησή τους και λήγει την 31 η Ιουλίου του 
τρίτου έτους που ακολουθεί την επιλογή τους. Η επιλο¬ 
γή και τοποθέτηση στις κενούμενες θέσεις γίνεται για 
το υπόλοιπο της θητείας αυτής. Οι τοποθετούμενοι σε 
κενές ή κενούμενες θέσεις εξακολουθούν να ασκούν τα 
καθήκοντά τους μέχρι την ανάληψη της υπηρεσίας των 
νέων στελεχών.». 

11 .α) Κατά την πρώτη εφαρμογή των διατάξεων του 
παρόντος, στα Π.Υ.Σ.Π.Ε./Π.Υ.Σ.Δ.Ε. της παρ. 13 του άρ¬ 
θρου 16 του ν. 3848/2010 ορίζεται με απόφαση του οι¬ 
κείου Περιφερειακού Διευθυντή Εκπαίδευσης, ως Πρό¬ 
εδρος, εκπαιδευτικός με τουλάχιστον εικοσαετή (20ετή) 
εκπαιδευτική υπηρεσία που διαθέτει διοικητική εμπειρία 
σε θέση Διευθυντή Εκπαίδευσης και ως αναπληρωτής 
του εκπαιδευτικός, που υπηρετεί σε οργανική θέση στην 
περιφέρεια του οικείου Π.Υ.Σ.Π.Ε./Π.Υ.Σ.Δ.Ε. με τουλά¬ 
χιστον δεκαπενταετή (15ετή) εκπαιδευτική υπηρεσία. 
Επίσης, κατά την πρώτη εφαρμογή των διατάξεων του 
παρόντος δεν εφαρμόζεται το δεύτερο εδάφιο της πε¬ 
ρίπτωσης α'της παρ. 4 του άρθρου 18 του ν. 3848/2010, 
όπως αντικαθίσταται με το παρόν. 

β) Η θητεία των υπηρετούντων κατά τη δημοσίευση 
του παρόντος στελεχών εκπαίδευσης, εκτός των σχολι¬ 
κών συμβούλων, λήγει, κατά περίπτωση, με την παρέλευ¬ 
ση της διετούς θητείας για την οποία ορίσθηκαν. Μετά 
την παρέλευση της ως άνω θητείας εξακολουθούν να 
ασκούν τα καθήκοντά τους έως την επιλογή και τοπο¬ 
θέτηση των νέων στελεχών. 

Η θητεία των υπηρετούντων κατά τη δημοσίευση 
του παρόντος σχολικών συμβούλων λήγει σύμφωνα 
με το πρώτο εδάφιο της παρ. 3 του άρθρου 28 του 
ν. 4327/2015, όπως αντικαταστάθηκε με την παρ. 3 του 
άρθρου 39 του ν. 4403/2016 (Α' 125). 

ΜΕΡΟΣ Β' 

ΛΟΙΠΕΣ ΔΙΑΤΑΞΕΙΣ 

Άρθρο 2 

Θέματα διοίκησης των Α.Ε.Ι. 

1. Η θητεία των μονομελών και συλλογικών οργάνων 
διοίκησης των Ανώτατων Εκπαιδευτικών Ιδρυμάτων 
(Α.Ε.Ι.), που λήγει την 31 η Αυγούστου 2017, παρατείνεται 
έως την 30ή Νοεμβρίου 2017. 


2. Στην περίπτωση αποχώρησης μονομελών οργάνων 
διοίκησης, για οποιονδήποτε λόγο, συμπεριλαμβανο¬ 
μένων της παραίτησης ή της συνταξιοδότησης, η Σύ¬ 
γκλητος του οικείου Ιδρύματος, με απόφασή της που 
δημοσιεύεται στην Εφημερίδα της Κυβερνήσεως, ορίζει 
ως αντικαταστάτη, μέχρι τη λήξη της προθεσμίας της 
παραγράφου 1, τον αρχαιότερο καθηγητή πρώτης βαθ¬ 
μίδας, του οικείου Τομέα, Τμήματος, Σχολής ή Ιδρύμα¬ 
τος αναλόγως, με βάση την ημερομηνία διορισμού στην 
οικεία βαθμίδα, και σε περίπτωση άρνησης ή ελλείψει 
καθηγητή πρώτης βαθμίδας, με τους αμέσως επόμενους 
κατά σειρά εξαντλώντας τις βαθμίδες μέχρι και αυτή του 
αναπληρωτή καθηγητή, και προκειμένου για Διευθυντή 
Τομέα μέχρι αυτή του μόνιμου επίκουρου. Σε περίπτω¬ 
ση καθηγητών ίδιας αρχαιότητας διενεργείται κλήρωση 
ενώπιον της Συγκλήτου. Οι κατά τα ανωτέρω θητείες 
αντικαταστάσεων δεν θεωρούνται πλήρεις θητείες και 
δεν συνιστούν κώλυμα εκλογιμότητας για επόμενη πλή¬ 
ρη θητεία. 

Άρθρο 3 

Ρύθμιση θεμάτων εκπαιδευτικού προσωπικού, 

ΕΕΠ και ΕΒΠ 

Ι.Στην παρ.1 του άρθρου 19 του ν. 4440/2016 (Α'224), 
όπως ισχύει, προστίθεται περίπτωση κβ'ως εξής: 

«κβ) σε υπηρεσίεςτου Υπουργείου Παιδείας,Έρευνας 
και Θρησκευμάτων και σε Ν.Π.Δ.Δ., Ν.Π.Ι.Δ. και Ανεξάρτη¬ 
τες Αρχές που εποπτεύονται από αυτό και σε φορείς του 
άρθρου 68 παρ. 1 υποπαράγραφος 3 του ν. 4235/2014 
(Α'32) και του άρθρου 26 παρ. 3 υποπαράγραφος β'του 
ν. 3432/2006 (Α' 14), καθώς και σε φορείς και υπηρεσίες 
του ΟΑΕΔ για την υλοποίηση της μαθητείας των εκπαι¬ 
δευτικών δομών του ίδιου Υπουργείου των εκπαιδευτι¬ 
κών, του Ειδικού Εκπαιδευτικού Προσωπικού (ΕΕΠ) και 
του Ειδικού Βοηθητικού Προσωπικού (ΕΒΠ)». 

1 .α. Από την παρ. 2 του άρθρου 19 του ν. 4440/2016 
(Α' 224), όπως ισχύει, απαλείφεται η φράση «οι ειδικές 
διατάξεις περί αποσπάσεων εκπαιδευτικών σε υπηρεσίες 
του Υπουργείου Παιδείας, Έρευνας και Θρησκευμάτων». 

2.α) Το πρώτο εδάφιο και οι περιπτώσεις α' και β'της 
παρ. 4 του άρθρου 21 του ν. 3699/2008 (Α' 199), όπως 
αντικαταστάθηκε με την παρ. 3 του άρθρου 48 του 
ν. 4415/ 2016 (ΑΊ59), αντικαθίστανται ως εξής: 

«4.α) Όταν δεν καλύπτονται τα κενά με μετάθεση ή 
διορισμό, μόνιμοι εκπαιδευτικοί ΕΑΕ της παραγράφου 1 
του άρθρου 16, μπορεί να αποσπώνται, σύμφωνα με τις 
ισχύουσες διατάξεις και τις υφιστάμενες εκπαιδευτικές 
ανάγκες, σε Σ.Μ.Ε.Α.Ε., ΚΕ.Δ.Δ.Υ. καιΤμήματαΈνταξης. 

β) Αν εξακολουθούν να υφίστανται λειτουργικές ανά¬ 
γκες σε δομές ΕΑΕ, μπορεί να τοποθετούνται σε αυτές 
εκπαιδευτικοί της ίδιας Διεύθυνσης Εκπαίδευσης, ύστε¬ 
ρα από αίτησή τους, οι οποίοι πληρούν τουλάχιστον μία 
(1) από τις παρακάτω προϋποθέσεις: 

αα) Είναι κάτοχοι πιστοποιητικού παρακολούθησης σε¬ 
μιναρίων ετήσιας επιμόρφωσης - εξειδίκευσης στην ΕΑΕ 
από Πανεπιστήμια ή από αναγνωρισμένους κρατικούς 
φορείς που εποπτεύονται από το Υπουργείο Παιδείας, 
Έρευνας και Θρησκευμάτων, αποδεδειγμένης διάρκειας 
τουλάχιστον τετρακοσίων (400) ωρών. 

ββ) Έχουν προϋπηρεσία τουλάχιστον ενός διδακτικού 
έτους στις ανωτέρω δομές και προγράμματα. 

γγ) Είναι γονείς παιδιών με ποσοστό αναπηρίας 67% 
και άνω. 

δδ) Είναι κάτοχοι πιστοποιητικού παρακολούθησης σε¬ 
μιναρίων επιμόρφωσης - εξειδίκευσης στην ΕΑΕ από Πα¬ 
νεπιστήμια ή από αναγνωρισμένους κρατικούς φορείς 
που εποπτεύονται από το Υπουργείο Παιδείας, Έρευνας 
και Θρησκευμάτων.». 

β) Η ισχύςτηςπαρούσαςπαραγράφουάρχεταιαπό το 
σχολικό έτος 2016-2017. Αποσπάσεις εκπαιδευτικών που 
έχουν διενεργηθεί έως την έναρξη ισχύος του παρόντος 
δεν θίγονται. 

Άρθρο 4 

Ρυθμίσεις για τη διά βίου μάθηση και την 
επαγγελματική εκπαίδευση και μαθητεία 

1 .α) Το δεύτερο εδάφιο της παρ. 2 του άρθρου 7 του 
ν. 4186/2013 (ΑΊ 93), όπως αντικαταστάθηκε με την παρ. 
3 του άρθρου 66 του ν. 4386/2016 (Α'83), αντικαθίσταται 
ως εξής: 

«Στην Α'τάξη εγγράφονται χωρίς εξετάσεις οι κάτοχοι 
απολυτηρίου Γυμνασίου ή άλλου ισότιμου τίτλου, καθώς 
και οι κάτοχοι πτυχίου κατώτερης τεχνικής ή επαγγελ¬ 
ματικής σχολής ή άλλου ισότιμου τίτλου.». 

β) Το δεύτερο εδάφιο της παρ. 3 του άρθρου 7 του 
ν. 4186/2013 (ΑΊ 93), όπως αντικαταστάθηκε με την παρ. 
3 του άρθρου 66 του ν. 4386/2016 (Α'83), αντικαθίσταται 
ως εξής: 

«Στο «Μεταλυκειακό έτος - τάξη μαθητείας» εγγρά- 
φονται κατά την ακόλουθη σειρά προτεραιότητας: α) οι 
κάτοχοι απολυτηρίου και πτυχίου του δευτεροβάθμιου 
κύκλου σπουδών του ΕΠΑ.Λ., καθώς και των παλαιότε- 
ρων τύπων σχολείων Τεχνικής Επαγγελματικής Εκπαί¬ 
δευσης ισότιμων με το ΕΠΑ.Λ. και β) οι κάτοχοι απολυ¬ 
τηρίου ΓΕ.Λ. και πτυχίου του δευτεροβάθμιου κύκλου 
σπουδών του ΕΠΑ.Λ..». 

2. Το δέκατο εδάφιο της παρ. 3 του άρθρου 9 του 
ν. 4186/2013 (ΑΊ 93), όπως αντικαταστάθηκε με την παρ. 
5 του άρθρου 66 του ν. 4386/2016 (Α'83), αντικαθίσταται 
ως εξής: 

«Οι απόφοιτοι του «Μεταλυκειακού έτους - τάξης μα¬ 
θητείας» μπορούν να παρακολουθούν ετησίως Προπα¬ 
ρασκευαστικό Πρόγραμμα Πιστοποίησης, συνολικής δι¬ 
άρκειας τριάντα πέντε (35) ωρών, το οποίο οργανώνεται 
και πραγματοποιείται από τα ΕΠΑ.Λ. και τα Ε.Κ., με σκοπό 
την αρτιότερη προετοιμασία για τη συμμετοχή τους στις 
διαδικασίες πιστοποίησης προσόντων και απόκτησης 
Πτυχίου Επαγγελματικής Ειδικότητας Εκπαίδευσης και 
Κατάρτισης επιπέδου 5 που διεξάγονται ετησίως από 
τον Ε.Ο.Π.Π.Ε.Π.. Με απόφαση του οικείου Περιφερει¬ 
ακού Διευθυντή Πρωτοβάθμιας και Δευτεροβάθμιας 
Εκπαίδευσης εγκρίνεται η λειτουργία τμημάτων του 
Προπαρασκευαστικού Προγράμματος Πιστοποίησης 
και καθορίζεται η έναρξη λειτουργίας τους. Στο Προ¬ 
παρασκευαστικό Πρόγραμμα Πιστοποίησης μπορεί να 
απασχολούνται: α) μόνιμοι εκπαιδευτικοί που παρέχουν 
υπερωριακή απασχόληση, β) μόνιμοι εκπαιδευτικοί ή 


αναπληρωτές εκπαιδευτικοί πλήρους ωραρίου που δεν 
συμπληρώνουν το υποχρεωτικό ωράριο διδασκαλίας και 
μέχρι τη συμπλήρωσή του και γ) ωρομίσθιοι εκπαιδευ¬ 
τικοί. Η αμοιβή για την απασχόληση των εκπαιδευτικών 
του προηγούμενου εδαφίου μπορεί να καλύπτεται από 
εθνικούς ή/και κοινοτικούς πόρους, σύμφωνα με τις 
ισχύουσες κάθε φορά διατάξεις. Η ανάθεση της υπερωρι- 
ακής απασχόλησης στους εκπαιδευτικούς αποφασίζεται 
από τον οικείο Διευθυντή Δευτεροβάθμιας Εκπαίδευσης 
ύστερα από εισήγηση του Συλλόγου Διδασκόντων του 
ΕΠΑ.Λ. ή Ε.Κ. στο οποίο υλοποιείται το Πρόγραμμα.». 

3. Μετά την παρ. 19 του άρθρου 46 του ν. 4186/2013 
(ΑΊ93), όπως ισχύει, προστίθεται παράγραφος 20 ως 
εξής: 

«20. Κατ' εξαίρεση οι προαχθέντες μαθητές από τη Β' 
τάξη ημερησίων ΕΠΑ.Λ. του σχολικού έτους 2014-2015 
ή 2015-2016 και οι μαθητές των οποίων η φοίτηση στη 
Γ' τάξη των ημερησίων ΕΠΑ.Λ. κατά το σχολικό έτος 

2016- 2017 και τη Δ'τάξη των εσπερινών ΕΠΑ.Λ. κατά το 
σχολικό έτος 2017-2018 χαρακτηρίζεται ανεπαρκής, με 
βάση το γενικό σύνολο απουσιών, μπορούν να φοιτή¬ 
σουν στη Γ'τάξη ημερησίων ΕΠΑ.Λ. αποκλειστικά κατά το 
σχολικό έτος 2017-2018 και τη Δ'τάξη εσπερινών ΕΠΑ.Λ. 
αποκλειστικά κατά το σχολικό έτος 2018-2019. Οι μα¬ 
θητές, αναλόγως του αριθμού τους, φοιτούν σε ειδικό 
τμήμα ή τμήματα, των οποίων η λειτουργία εγκρίνεται 
με απόφαση του Περιφερειακού Διευθυντή Πρωτοβάθ¬ 
μιας και Δευτεροβάθμιας Εκπαίδευσης, ακολουθώντας 
το πρόγραμμα σπουδών που ισχύει για τη Γ'τάξη των 
ημερησίων ΕΠΑ.Λ. κατά το σχολικό έτος 2016-2017 και 
τη Δ'τάξη των εσπερινών ΕΠΑ.Λ. κατά το σχολικό έτος 

2017- 2018. Εφόσον δεν συμπληρώνεται ο κατώτερος 
αριθμός μαθητών κατά τμήμα, σύμφωνα με τις κείμενες 
διατάξεις για τη δημιουργία του ειδικού τμήματος, με 
απόφαση του Περιφερειακού Διευθυντή Πρωτοβάθμιας 
και Δευτεροβάθμιας Εκπαίδευσης, οι μαθητές μπορούν 
να εγγράφονται στα λειτουργούντα τμήματα ΕΠΑ.Λ. ακο¬ 
λουθώντας τη διαδικασία της συνδιδασκαλίας μαθημά¬ 
των. Στους μαθητές που αποφοιτούν χορηγείται τίτλος ο 
τύπος του οποίου είναι όμοιος με αυτόν που χορηγείται 
στους αποφοίτους της Γ'τάξης ημερησίων ΕΠΑ.Λ. κατά 
το σχολικό έτος 2016-2017 και στους αποφοίτους της Δ' 
τάξης των εσπερινών ΕΠΑ.Λ. κατά το σχολικό έτος 2017- 
2018. Με απόφαση του Υπουργού Παιδείας, Έρευνας και 
Θρησκευμάτων καθορίζονται τα ειδικότερα λεπτομερει¬ 
ακού χαρακτήρα θέματα συνδιδασκαλίας και λειτουργί¬ 
ας των τμημάτων.». 

4. α) Σε νησιά που δεν λειτουργεί επαγγελματικό λύκειο 
μπορεί, με απόφαση του Υπουργού Παιδείας, Έρευνας 
και Θρησκευμάτων ύστερα από σχετικές εισηγήσεις του 
οικείου Περιφερειακού Διευθυντή Πρωτοβάθμιας και 
Δευτεροβάθμιας Εκπαίδευσης και του οικείου Διευθυ¬ 
ντή Δευτεροβάθμιας Εκπαίδευσης, καθώς και βεβαίωση 
του οικείου Δήμου για την κάλυψη των λειτουργικών 
αναγκών, να συστήνεται και να λειτουργεί παράρτημα 
επαγγελματικού λυκείου. Με την ίδια απόφαση καθορί¬ 
ζεται: α) η έναρξη και λήξη της λειτουργίας του παραρ¬ 
τήματος για κάθε σχολικό έτος, β) το ΕΠΑ.Λ. της οικείας 




1130 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'78/30.05.2017 


Διεύθυνσης Δευτεροβάθμιας Εκπαίδευσης στο οποίο 
αυτό ανήκει, καθώς και γ) κάθε άλλη λεπτομέρεια για 
τη λειτουργία του. Ο οικείος Περιφερειακός Διευθυντής 
Πρωτοβάθμιας και Δευτεροβάθμιας Εκπαίδευσης ειση- 
γείται στον Υπουργό Παιδείας, Έρευνας και Θρησκευ¬ 
μάτων έως 31 Μαρτίου, προκειμένου το παράρτημα να 
λειτουργεί για το επόμενο σχολικό έτος. Οι εκπαιδευτι¬ 
κοί που τοποθετούνται στο παράρτημα λαμβάνουν τις 
μονάδες μετάθεσης της εγγύτερης σχολικής μονάδας. 

β) Κατ'εξαίρεση για το σχολικό έτος 2017-2018 ο οικεί¬ 
ος Περιφερειακός Διευθυντής Πρωτοβάθμιας και Δευ¬ 
τεροβάθμιας Εκπαίδευσης εισηγείται, κατά τα ανωτέρω, 
στον Υπουργό Παιδείας, Έρευνας και Θρησκευμάτων 
έως τις 15 Ιουνίου 2017. 

5. Στο άρθρο 9 της υποπαραγράφου Δ.9 της παρ. Δ' 
του άρθρου 2 του ν. 4336/2015 (Α' 94) προστίθεται πα¬ 
ράγραφος 3 ως εξής: 

«3. Στους εκπαιδευτικούς που είναι αρμόδιοι για την 
εποπτεία της μαθητείας και μετακινούνται για την πα¬ 
ρακολούθηση των μαθητών στους χώρους εργασίας, 
σύμφωνα με την παρ. 3 του άρθρου 7 του ν. 4186/2013 
(Α' 193), αναγνωρίζεται η δαπάνη χιλιομετρικής αποζη¬ 
μίωσης του άρθρου 8, η δαπάνη διοδίων, σε περίπτωση 
χρησιμοποίησης ιδιωτικής χρήσης μεταφορικού μέσου 
ή το αντίτιμο των εισιτηρίων των χρησιμοποιούμενων 
μέσων μαζικής μεταφοράς.». 

6. Οι διατάξεις του π.δ. 42/2017 (Α' 68), πλην του άρ¬ 
θρου 13 και της παραγράφου 7 του άρθρου 14, εφαρ¬ 
μόζονται για το τρέχον σχολικό έτος. 

7. Στο τέλος του τέταρτου εδαφίου της παρ. 2 του άρ¬ 
θρου 18 του ν. 4186/2013 (ΑΊ 93), όπως αντικαταστά- 
θηκε με την παρ. 11 του άρθρου 47 του ν. 4264/2014 
(ΑΊ 18), διαγράφεται η φράση «, με τη σύμφωνη γνώμη 
του Ι.Ε.Π.». 

8. Η περίπτωση β'της παρ. 7 του άρθρου 42 του 
ν. 4403/2016 (Α' 125), όπως αντικαταστάθηκε με την παρ. 
4 του άρθρου 36 του ν. 4415/2016 (Α' 159), αντικαθίστα¬ 
ται από τις 6.9.2016 ως εξής: 

«β) Οι αμοιβές του εκπαιδευτικού προσωπικού των 
περιπτώσεων α', β' και δ'της παρ. 14 του άρθρου 27 του 
ν. 4186/2013 (Α' 193) που διδάσκει στα προγράμματα των 
φορέων της μη τυπικής εκπαίδευσης και κατάρτισης του 
άρθρου 17 του ν. 4186/2013 και στα Σχολεία Δεύτερης 
Ευκαιρίας (Σ.Δ.Ε.) του άρθρου 5 του ν. 2525/1997 (Α' 188), 
καθορίζονται από τις διατάξεις του ν. 4354/ 2015 (Α' 176), 
όπως ισχύουν κάθε φορά.». 

Άρθρο 5 

Ρυθμίσεις για το Ισλαμικό Τέμενος Αθηνών 

1 .Το άρθρο 1 του ν. 3512/2006 «ΙσλαμικόΤέμενος Αθη¬ 
νών και άλλες διατάξεις» (Α'264) αντικαθίσταται ως εξής: 

«Άρθρο 1 

Ιδρύεται νομικό πρόσωπο ιδιωτικού δικαίου (Ν.Π.Ι.Δ.), 
μη κερδοσκοπικού χαρακτήρα, με την επωνυμία «Δι¬ 
οικούσα Επιτροπή Ισλαμικού Τεμένους Αθηνών», που 
εδρεύει στο Δήμο Αθηναίων.Το Ν.Π.Ι.Δ. εποπτεύεται από 
τον Υπουργό Παιδείας, Έρευνας και Θρησκευμάτων, δεν 
υπάγεται στις διατάξεις περί δημόσιου τομέα.». 


2.Το άρθρο 5 του ν. 3512/2006 αντικαθίσταται ως εξής: 

«Άρθρο 5 

Ι.α.Το νομικό πρόσωπο διοικείται από επταμελέςΔι¬ 
οικητικό Συμβούλιο, το οποίο διορίζεται, με απόφαση 
του Υπουργού Παιδείας, Έρευνας και Θρησκευμάτων, με 
τριετή θητεία, η οποία δύναται να ανανεώνεται. Με την 
ίδια απόφαση ορίζεται, εκ των μελών των κατηγοριών 
α' έως δ', ο Πρόεδρος του Δ.Σ. και ο Αντιπρόεδρος. Στο 
Διοικητικό Συμβούλιο μετέχουν: 

α) ένας εκπρόσωπος του Υπουργείου Παιδείας, Έρευ¬ 
νας και Θρησκευμάτων, ο οποίος πρέπει να είναι μόνιμος 
δημόσιος υπάλληλος, προϊστάμενος ή ασκών καθήκο¬ 
ντα προϊσταμένου διεύθυνσης της Γενικής Γραμματείας 
Θρησκευμάτων, με τον αναπληρωτή του, προϊστάμενο 
διεύθυνσης ή τμήματος του Υπουργείου, 
β) ένας εκπρόσωπος του Υπουργείου Οικονομικών, με 
τον αναπληρωτή του, οι οποίοι πρέπει να είναι μόνιμοι 
δημόσιοι υπάλληλοι, προϊστάμενοι ή ασκούντες καθή¬ 
κοντα προϊσταμένου διεύθυνσης του Υπουργείου, που 
προτείνονται από τον Υπουργό Οικονομικών, 
γ) δύο εκπρόσωποι του Δήμου Αθηναίων, με τους 
αναπληρωτές τους, που προτείνονται από τον Δήμαρχο 
Αθηναίων, εκ των οποίων ο ένας πρέπει να είναι μόνιμος 
δημόσιος υπάλληλος, προϊστάμενος ή ασκών καθήκο¬ 
ντα προϊσταμένου διεύθυνσης του Δήμου και ο έτερος 
αιρετό μέλος του δημοτικού συμβουλίου, 
δ) ένας δικηγόρος παρ' Αρείω Πάγω με ειδίκευση 
στο δημόσιο δίκαιο, επαγγελματική πείρα τουλάχιστον 
δεκαπέντε (15) ετών και εμπειρία στο δημόσιο τομέα 
και σε θέματα αρμοδιότητας της Γενικής Γραμματείας 
Θρησκευμάτων με τον αναπληρωτή του, με τα αυτά 
προσόντα, που ορίζει ο Υπουργός Παιδείας, Έρευνας 
και Θρησκευμάτων και 

ε) δύο εκπρόσωποι των μουσουλμάνων που νόμι¬ 
μα διαβιούν στην Αττική, με τους αναπληρωτές τους, 
που ορίζονται από τον Υπουργό Παιδείας, Έρευνας και 
Θρησκευμάτων, λαμβανομένων υπόψη του μεγέθους 
των μουσουλμανικών κοινοτήτων, της νομικής οργά¬ 
νωσής τους, των αδειοδοτημένων λατρευτικών χώρων 
που λειτουργούν, της εν γένει απήχησής τους μεταξύ 
των διαβιούντων στην Αττική μουσουλμάνων, καθώς 
και κάθε άλλου πρόσφορου σχετικού στοιχείου. Ο δι¬ 
ορισμός σε θέση μέλους του Δ.Σ. δεν συνιστά κώλυμα 
για κατάληψη δημόσιας θέσης ούτε θεωρείται κατοχή 
δεύτερης θέσης. Καθήκοντα γραμματέα του Διοικητικού 
Συμβουλίου ασκεί υπάλληλος της Γενικής Γραμματείας 
Θρησκευμάτων του Υπουργείου Παιδείας, Έρευνας και 
Θρησκευμάτων. 

1 .β. Το Διοικητικό Συμβούλιο μπορεί να λειτουργήσει, 
όχι πέρα από ένα τρίμηνο, αν κάποια από τα μέλη του 
εκλείψουν, παυθούν ή αποχωρήσουν για οποιονδήπο- 
τε λόγο ή απωλέσουν την ιδιότητα βάσει της οποίας 
ορίστηκαν, εφόσον κατά τις συνεδριάσεις του τα λοι¬ 
πά μέλη επαρκούν ώστε να υπάρχει απαρτία. Μέλη του 
Διοικητικού Συμβουλίου, η θητεία των οποίων έληξε, 
εξακολουθούν να ασκούν τα καθήκοντά τους μέχρι την 
αντικατάστασή τους, αλλά όχι πέραν των τριών (3) μηνών 
από τη λήξη της θητείας. 

2. Το Διοικητικό Συμβούλιο διαχειρίζεται τους τακτι¬ 
κούς και έκτακτους πόρους του νομικού προσώπου, 
αποποιείται ή αποδέχεται κληρονομιές υπό το ευεργέ¬ 
τημα της απογραφής, αποδέχεται ή απορρίπτει δωρεές 
και ασκεί τις αρμοδιότητες που έχει από το νόμο ή τον 
κανονισμό λειτουργίας του. Το νομικό πρόσωπο εκπρο¬ 
σωπείται δικαστικώς και εξωδίκως από τον Πρόεδρο ή, 
σε περίπτωση κωλύματος, από τον Αντιπρόεδρό του. 

3. Με προεδρικό διάταγμα εκδιδόμενο με πρόταση των 
Υπουργών Παιδείας, Έρευνας και Θρησκευμάτων, Διοι¬ 
κητικής Ανασυγκρότησης και Οικονομικών εγκρίνεται ο 
Οργανισμός του νομικού προσώπου. Με κοινή απόφαση 
των Υπουργών Παιδείας, Έρευνας και Θρησκευμάτων 
και Οικονομικών εγκρίνεται ο Κανονισμός λειτουργίας 
του Διοικητικού Συμβουλίου, ύστερα από πρότασή του 
που υποβάλλεται εντός δύο (2) μηνών από την πρώτη 
συνεδρίασή του. Μέχρι την έγκριση του Οργανισμού και 
του Κανονισμού, το Διοικητικό Συμβούλιο συνεδριάζει 
και λειτουργεί κατ' ανάλογη εφαρμογή των διατάξεων 
του Κώδικα Διοικητικής Διαδικασίας (ν. 2690/1999, Α'45), 
οι οποίες εφαρμόζονται αναλογικά και για όσα θέματα 
δεν ρυθμίζονται στον παρόντα νόμο και τον Κανονισμό 
λειτουργίας Δ.Σ.. 

4. α. Στον Οργανισμό του νομικού προσώπου ορίζονται 
ιδίως, ακόμα και κατά παρέκκλιση των ισχυουσών για το 
δημόσιο τομέα διατάξεων, η διάρθρωση και λειτουργία 
του, ο αριθμός, οι θέσεις, οι κατηγορίες, τα προσόντα, η 
κατάσταση και τα καθήκοντα του απασχολούμενου προ¬ 
σωπικού, καθώς και το πειθαρχικό δίκαιό τους, τα θέματα 
εκπόνησης μελετών, εκτέλεσης έργου, εκμισθώσεως ή 
μισθώσεως ακινήτων και παροχής υπηρεσιών που αφο¬ 
ρούν στη λειτουργία και συντήρηση του Τεμένους και 
της διενέργειας προμηθειών, η οικονομική διαχείρισή 
του και η υπαγωγή του στο κατάλληλο σύστημα λογιστι¬ 
κής διαχείρισης και κάθε άλλη αναγκαία λεπτομέρεια για 
την ομαλή λειτουργία του και την επίτευξη του σκοπού 
του. Στις συνιστώμενες θέσεις προσωπικού του Ν.Π.Ι.Δ. 
μπορούν να αποσπώνται μόνιμοι δημόσιοι υπάλληλοι ή 
υπάλληλοι με σύμβαση εργασίας αορίστου χρόνου του 
δημοσίου τομέα, με κοινή απόφαση του Υπουργού Παι¬ 
δείας, Έρευνας και Θρησκευμάτων και του εποπτεύοντος 
τον φορέα προέλευσης του αποσπώμενου υπαλλήλου 
Υπουργού, κατά παρέκκλιση από τις κείμενες διατάξεις 
και χωρίς χρονικό περιορισμό. Ο χρόνος υπηρεσίας τους 
που διανύεται στο Ν.Π.Ι.Δ. θεωρείται ως χρόνος πραγ¬ 
ματικής υπηρεσίας στην οργανική θέση τους, για όλες 
τις έννομες συνέπειες, ειδικά δε για τις θέσεις ευθύνης ο 
χρόνος υπηρεσίας στις θέσεις αυτές λογίζεται ως χρόνος 
υπηρεσίας σε θέση προϊσταμένου Διεύθυνσης. Η από¬ 
σπαση μπορεί να διακόπτεται οποτεδήποτε, με ή χωρίς 
αίτηση του υπαλλήλου, ύστερα από συνεκτίμηση των 
υπηρεσιακών αναγκών ή κατόπιν σχετικής εισήγησης 
του Διοικητικού Συμβουλίου προς τον Υπουργό Παιδεί¬ 
ας, Έρευνας και Θρησκευμάτων. 

β. Με τον Κανονισμό λειτουργίας του Διοικητικού Συμ¬ 
βουλίου ορίζεται ιδίως ο τόπος και χρόνος των συνεδρι¬ 
άσεων, που μπορεί να γίνονται και μέσω τηλεδιάσκεψης, 


η πρόσκληση τρίτων προσώπων για παροχή κάθε ανα¬ 
γκαίας πληροφορίας για την ομαλή λειτουργία του Ισλα- 
μικούΤεμένους, η δημιουργία άμισθων συμβουλευτικών 
θρησκευτικών επιτροπών και λοιπών γνωμοδοτικών ορ¬ 
γάνων, ο τρόπος λήψεως των αποφάσεων και η εν γένει 
λειτουργία του, καθώς και οι ώρες και ημέρες λειτουργίας 
του Τεμένους, κυρίως κατά το πρόγραμμα των μουσουλ¬ 
μανικών θρησκευτικών εορτών και της καθιερωμένης 
προσευχήςτης Παρασκευής, η προσωρινή ανάθεση κα¬ 
θηκόντων Ιμάμη σε κατάλληλα προς τούτο πρόσωπα, 
στην περίπτωση που ο διορισμένος Ιμάμης απουσιάζει 
ή αδυνατεί να ασκήσει τα καθήκοντά του και ο τρόπος 
και ο χρόνος περιορισμένης κατ' ιδίαν παραχώρησης του 
Τεμένους σε μουσουλμανικές κοινότητες που διαβιούν 
στην Αττική για την ικανοποίηση των λατρευτικών τους 
αναγκών, ανάλογα με τις ανάγκες τους.». 

Άρθρο 6 

Καταργούμενες διατάξεις 

1. Με την επιφύλαξη των μεταβατικών διατάξεων, κα- 
ταργείται κάθε γενική ή ειδική διάταξη που βρίσκεται σε 
αντίθεση προς τις διατάξεις του παρόντος νόμου. 

2. Από την έναρξη ισχύος του παρόντος νόμου κα- 
ταργούνται: 

α) το τέταρτο εδάφιο της παρ. 2 του άρθρου 11 του 
ν. 3848/2010 (Α' 71), 

β) η παρ. 7 του άρθρου 16 του ν. 3848/2010, 

γ) η υποπαράγραφος12 της παρ. 2 του άρθρου 11 του 
ν. 4229/2014 (Α'8), 

δ) η παρ. 2 του άρθρου 20 του ν. 4027/2011 (Α' 233). 

Άρθρο 7 

Το νομικό πρόσωπο ιδιωτικού δικαίου με την επωνυ¬ 
μία «Σικιαρίδειον Ίδρυμα Απροσαρμόστων Παίδων», από 
την έναρξη ισχύος του παρόντος και μέχρι τις 31.12.2017, 
απαλλάσσεται της υποχρέωσης προσκόμισης αποδει¬ 
κτικού φορολογικής και ασφαλιστικής ενημερότητας 
για όλες τις πράξεις και συναλλαγές στις οποίες αυτά 
απαιτούνται, σύμφωνα με την κείμενη νομοθεσία, πλην 
της μεταβίβασης ακίνητης ιδιοκτησίας του. 

Κατά το χρονικό διάστημα που ορίζεται στο προη¬ 
γούμενο εδάφιο: α) δεν επιτρέπεται η διενέργεια πάσης 
φύσεως συμψηφισμού σε βάρος του νομικού προσώ¬ 
που ιδιωτικού δικαίου «Σικιαρίδειον Ιδρυμα Απροσαρ¬ 
μόστων Παίδων», σύμφωνα με τις διατάξεις του άρθρου 
83 του ν.δ. 356/1974 (Α' 90) και κάθε άλλη διάταξη της 
κείμενης νομοθεσίας που αφορά βεβαιωμένες χρηματι¬ 
κές απαιτήσεις του Ελληνικού Δημοσίου ή ασφαλιστικών 
οργανισμών κατά του νομικού προσώπου ιδιωτικού δι¬ 
καίου «Σικιαρίδειον Ιδρυμα Απροσαρμόστων Παίδων», 
β) αναστέλλονται οι κατά του νομικού προσώπου ιδιωτι¬ 
κού δικαίου «Σικιαρίδειον Ιδρυμα Απροσαρμόστων Παί¬ 
δων» και κάθε άλλου συνυπόχρεου με αυτό προσώπου, 
πάσης φύσεως, κατά τον ΚΕΔΕ ή κάθε άλλη διάταξη της 
κείμενης νομοθεσίας, πράξης διοικητικής ή αναγκαστι¬ 
κής εκτέλεσης, καθώς και η λήψη οποιοσδήποτε ασφα¬ 
λιστικού ή διασφαλιστικού μέτρου. 

Άρθρο 8 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επιμέρους διατάξεις του. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 30 Μάίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Υφυπουργός Παιδείας, 

Έρευνας και Θρησκευμάτων 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Υφυπουργός Παιδείας, 
Έρευνας και Θρησκευμάτων 

ΚΩΝΣΤΑΝΤΙΝΟΣ ΖΟΥΡΑΡΙΣ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 30 Μάίου 2017 

Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'78/30.05.2017 


=τ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδαςτης 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν απάτην ιστοσελίδα νννννν.θΐ.9 Γ · Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση νν6βπΐ35ΐ6ΐ·.6ΐ(5>6ί.αι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178- 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ. Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.β 1 . 91 · 

Πληροφορίες σχετικά με την λειτουργία 
της ιστοσελίδας: ΗβΙρά6$Κ.6ΐ(δ)6ΐ.9>' 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
νν6ΐ>πΐ35ΐ6Γ.6ΐ@β1.9Γ 
Πληροφορίες για γενικό πρωτόκολλο 
και αλληλογραφία: 9ΐ'βπιηΊ3ΐ6ί3@6ΐ.9ΐ' 

























